KOKOUSPÖYTÄKIRJA 1/2017 LUONNOS 27.2.2017

OPETUS- JA KULTTUURIMINISTERIÖ

Ammatillisen koulutuksen osasto (AMOS)

TYÖ- JA ELINKEINOMINISTERIÖ

Työllisyys- ja yrittäjyysosasto

Työelämän osaamispalvelut -ryhmä

**ELINIKÄISEN OHJAUKSEN YHTEISTYÖRYHMÄN (ELO-ryhmä) KOKOUS**

**Aika:** Tiistai 9.2.2016 klo 10.00–15.00

**Paikka:** Työ- ja elinkeinoministeriö, Eteläesplanadi 4, nh Valo-tila

Läsnä:

(x) työmarkkinaneuvos, **Teija Felt,** työ- ja elinkeinoministeriö, puheenjohtaja klo 10.00-12.15

(-) Johtaja **Mika Tammilehto**, opetus- ja kulttuuriministeriö,

(x) Opetusneuvos **Heikki Blom**, opetus- ja kulttuuriministeriö

(-) Neuvotteleva virkamies **Taina Eckstein**, valtiovarainministeriö

(-) Koulutuspoliittinen sihteeri **Tapio Heiskari**, Suomen Ylioppilaskuntien liitto SYL ry

(x) Asiantuntija **Henri Helander,** Pohjois-Pohjanmaan ELY-keskus, Rahoitusyksikkö

(-) Kehittämisjohtaja **Ari Hyyryläinen**, ELY-keskusten ja TE-toimistojen yhteinen kehittämis- ja hallinnointiyksikkö, KEHA/TOKE

(-) Koulutuspoliittinen asiantuntija **Eero Kivinen**, Suomen Ammattiin Opiskelevien liitto SAKKI ry

(x) Vastaava asiantuntija, Euroguidance **Tarja Koskinen**, Kansainvälisen liikkuvuuden ja yhteistyön

keskus CIMO

(-) Ylitarkastaja **Emma Kuusi**, opetus- ja kulttuuriministeriö

(x) Överinspektör för bildningsväsendet **Michael Mäkelä**, Regionsförvaltningsverket i Västra och Inre Finland, svenskspråkiga serviceenheten för undervisningsväsendet, puheenjohtaja klo 13.00-14.50

(-) Johtaja **Maire Mäki**, TE-toimisto Pohjois-Pohjanmaa

(x) Koulutuspoliittinen asiantuntija, **Riina Nousiainen,** Toimihenkilökeskusjärjestö STTK

(-) Toimitusjohtaja **Petri Lempinen**, Ammattiosaamisen kehittämisyhdistys AMKE ry

(x) Rahoitusyksikön päällikkö **Taina** **Lommi**, Keski-Suomen ELY-keskus, Rahoitusyksikkö

(x) Neuvotteleva virkamies **Elina** **Palola**, Sosiaali- ja terveysministeriö

(-) Opinto-ohjaaja **Maija** **Pasanen**, Suomen opinto-ohjaajat SOPO ry

(-) Kehittämispäällikkö **Jukka Peltokoski**, Pirkanmaan ELY-keskus, sijainen **Jani Lahti**

(x) Opetusneuvos **Juhani** **Pirttiniemi**, Opetushallitus

(x) Koulutus- ja työvoimapoliittinen asiantuntija **Kirsi Rasinaho**, Suomen Ammattiliittojen Keskusjärjestö SAK ry

(x) Kehittämispäällikkö **Hannele** **Salminen**, Suomen Kuntaliitto Ry

(x) Rehtori **Sirkka** **Suomi**, Vapaa Sivistystyö ry

(-) Projektipäällikkö **Pasi Savonmäki**, Keski-Suomen ELY-keskus, Kohtaamo-koordinaatiohanke,

(x) Johtaja **Sari** **Taukojärvi**, Akava ry

(x) Palvelupäällikkö **Kirsi Suovalkama**, TE-asiakaspalvelukeskus

(x) Johtaja **Liisa Tenhunen-Ruotsalainen**, Elinkeinoelämän keskusliitto EK ry

(x) Erityisasiantuntija **Inkeri** **Toikka**, Opetusalan Ammattijärjestö OAJ ry

(x) Koulutusasioiden päällikkö **Mika Tuuliainen**, Suomen Yrittäjät ry

(x) Puheenjohtaja **Airi Valkama**, Erilaisten oppijoiden liitto ry

(x) Projektipäällikkö **Raimo Vuorinen**, Jyväskylän yliopisto, Koulutuksen tutkimuslaitos

Sihteeristö

(x) Neuvotteleva virkamies **Ulla-Jill Karlsson**, opetus- ja kulttuuriministeriöstä

(-) Opetusneuvos **Raija Meriläinen** opetus- ja kulttuuriministeriöstä

(x) Erityisasiantuntija **Ari-Pekka Leminen**, työ- ja elinkeinoministeriö

(-) Neuvotteleva virkamies **Harry Pulliainen**, työ- ja elinkeinoministeriö

Asiantuntijat:

Suunnittelija **Tiina Asunmaa**, työ- ja elinkeinoministeriö

Neuvotteleva virkamies **Sari Haavisto**, työ ja elinkeinoministeriö

Neuvotteleva virkamies **Hillevi Lönn**, työ ja elinkeinoministeriö

Puheenjohtaja **Eric Carver**, Uraohjaajat ja -valmentajat ry

**Asiat:**

1. **Kokouksen avaus, puheenjohtaja Teija Felt (TEM)**

Puheenjohtaja Teija Felt avasi kokouksen kello 10.06 ja toivotti osallistujat tervetulleeksi.

1. **Edellisen pöytäkirjan hyväksyminen (liite 1)**

Käytiin läpi edellisen kokouksen pöytäkirja ja hyväksyttiin se huomautuksitta.

1. **Hallituksen kärkihankkeiden tilanne**

Elina Palola totesi lyhyesti, että STMn viidessä kärkihankkeessa (Palvelut asiakaslähtöisiksi, Edistetään terveyttä ja hyvinvointia sekä vähennetään eriarvoisuutta, Toteutetaan lapsi- ja perhepalvelujen muutosohjelma, Kehitetään ikäihmisten kotihoitoa ja vahvistetaan kaiken ikäisten omaishoitoa, Osatyökykyisille tie työelämään) yhteisenä juonena on kokonaisvaltaisempien ja eheämpien palvelujen kehittäminen. Pulmana se, miten muuttuva maailma tukee monialaisuutta eli miten markkinat asemoituvat monialaiseen ajatteluun ja toimintaan. Ihmisten pulmat ja maailma ovat monimutkaisia ja siksi tarvitaan yhteistä monen toimijan yhteistä palvelujärjestelmää. Palola kertoi myös, että ESR-hankehaun toimintalinjassa 5 ”Sosiaalinen osallisuus ja köyhyyden torjunta" hankehaun hakuaikaa on pidennetty. Haussa etsitään hankkeita tai hankekokonaisuuksia toimintalinjan kaikkiin toimenpidekokonaisuuksiin. Lopuksi Palola rohkaisi kaikkia osallistumaan maakuntauudistuksen ns. maakuntakierrokseen (maakuntavierailut) eli tiedotus- ja työpajatilaisuuksiin, joita järjestetään kaikissa maakunnissa (18).

Teija Felt kertoi TEM:n kärkihankkeiden lainvalmistelusta. Maakuntauudistuksessa TE-palvelut muuttuvat kasvupalveluiksi. TE-toimistot ja ELY-keskukset lopetetaan ja maakunta järjestää kasvupalveluita. Laki alueiden kehittämisestä ja kasvupalveluista on yleisluonteinen eikä määrittele palvelujen sisältöä. Laki alueiden kehittämisestä ja kasvupalveluiden rahoittamisesta on myös työn alla. Siihen on siirretty esimerkiksi palkkatuesta säätäminen. Laki julkisesta työvoima ja yrityspalvelusta annettu laki (JTYPL) korvataan lailla rekrytointi- ja osaamispalveluista (ROL), jossa määritellään mm. uraohjauspalveluita. Uudistuksessa alueelliset ELO-ryhmät ovat vielä ilman kotipesää. Tähän on hyvä vaikuttaa. Myös laki kotouttamisen edistämisestä uusitaan. Em. lakien luonnosversiot tulevat nettiin maaliskuussa. Lopuksi Felt totesi, että Ohjaamot nousevat Nuorisotakuun yhteiseksi fokukseksi, Kohtaamohankkeelle on valmisteilla jatkohanke ja NEET-nuorten tukemiseksi on asetettu pikatyöryhmä.

Ulla-Jill Karlsson kertoi, ammatillisen koulutuksen reformin lausuntokierroksen tuloksista yleisellä tasolla. Lausuntoja tuli n. 200, josta noin puolessa otettiin joillain tavalla kantaa ohjaukseen ja opinto-ohjaukseen. Lausunnonantajat arvioivat yleisesti, että ammatillisen koulutuksen reformin myötä opinto-ohjauksen merkitys kasvaa entisestään. Ohjauksen ja opintojen-ohjauksen saatavuutta on varmistettava kaikissa opiskeluympäristöissä, etenkin työpaikalla järjestettävän koulutuksen yhteydessä. Yleisin huolenaihe liittyi opinto-ohjaukseen, joka on tarpeen sisällyttää lakiin (ei ainoastaan perusteluihin). Maahanmuuttajien ohjaukseen kiinnitettiin myös huomiota. Hallituksen esityksen on määrä valmistua helmi/maaliskuussa. Reformin tueksi on käynnistetty toimenpideohjelma ammatillisen opetus- ja ohjaushenkilöstön osaamisen kehittämiseksi. Ohjelmalla tuetaan ja vahvistetaan opettajien ja työpaikkaohjaajien osaamista ammatillisen koulutuksen uudistuksessa. Ohjelma toteutetaan vuosina 2017–2019. Opettajien osaamisen kehittämiseen ohjataan ensimmäisessä vaiheessa 4,5 miljoonaa euroa.

1. **ELO-ryhmän 2016 toiminnan arviointi**

Ulla-Jill Karlsson esitteli edellisessä kokouksessa ryhmätyöskentelynä tehdyn vuoden 2016 toiminnan arvioinnin yhteenvedon, johon sisältyy sekä kehuja että kritiikkiä toiminnan tavoitteiden toteutumisesta.

Päätös: Merkittiin tiedoksi.

1. **ELO-ryhmän 2017 toimintasuunnitelma**

Ulla-Jill Karlsson totesi, että ennakkona jaetussa sihteeristön laatimassa toimintasuunnitelmaluonnoksessa on huomioitu viime kokouksen arviointi- ja suunnittelukeskustelu. Toimintasuunnitelmaan sisältyy edellisen vuoden tavoitteet ja uusina erityisinä painotuksina vuodelle 2017 tieto- ja viestintäteknologian hyödyntäminen ohjauksessa, maahanmuuttajien ohjauspalveluiden kehittäminen ja ohjauksen arviointi. Suunnitelman konkretisoimiseksi jakauduttiin kolmeen ryhmään.

Ryhmätyössä syntyi seuraavat ehdotukset ja ideat:

Tavoite 1: Matala kynnys, monialaisuus:

* uraohjauksen konsepti/ketju kuntoon ja osaksi monialaisuutta; palvelujen saatavuudessa vaihtelua (hajanaista, päällekkäistä), kokonaisvoimavarat, tilastoinnin tarve,
* ohjaajat ulos toimistoista mm. työpaikoille jne.
* monialaisuus ja verkko-ohjaus voidaan yhdistää

Tavoite 2: Verkko-ohjaus

* ohjaushenkilöstön ja asiakkaiden digi-osaaminen; digi-perustaidot kuntoon
* onko mietitty syrjäytymisen ehkäisyä ja oppimisvaikutuksia; tvt- perustaitojen turvaaminen

Tavoite 3: Maahanmuuttajien ohjauspalvelut

* OKM maahanmuuttajatyöryhmän esitykset käsittelyyn ELO-ryhmään
* maahanmuuttajien ohjaustarve; ’maahanmuuttaja’ -termin määrittely
* maahanmuuttajien alkuvaiheenpalvelut: ohjauksen merkitys toimintaan sitouttamisessa ja oman aktiivisuuden merkitys

Tavoite 4: Ohjausosaamisen kehittäminen

* esim. maahanmuuttajien ohjausosaaminen

Tavoite 5: Ohjauksen tila-arvioinnin toteutus

* määriteltävä tarkemmin (menetelmät, kohderyhmä, tavoitteet)
* ohjauksen kokonaisvoimavarojen kuvaus; esittämistavassa huomioitava tvt-teknisiä keinoja

Tavoite 6: Elinikäisen ohjauksen tiedotus ja viestintä

* jokaisella ELO-ryhmän jäsenellä on vahva viestintävastuu: jokainen jäsen vie omiin verkostoihinsa esim. 3 asiaa jokaisesta kokouksesta
* erityinen huomio ohjaus -käsitteistöön ja sen ymmärrettävyyteen
* elinikäisen ohjauksen tarpeen ja merkityksen huomioiminen osana elinikäistä oppimista; erityisesti nuorten huomion kiinnittäminen asiaan; merkitys yhteisöihin ja yhteiskuntaan (työhön ja oppimiseen) kiinnittymisessä.

ELO-ryhmän työskentelytavoista

* tavoitteiden 1-2 käsittely voisi yhdistää
* tavoitteita ja teemoja voisi valmistella kokousten välissä alaryhmissä, jotka toimivat vapaaehtoisuuden pohjalta. Alaryhmien valmisteluaineisto tulee pedanettiin, eli yhteiseen käyttöön, hyvissä ajoin ennen valtakunnallisen ELO-ryhmän kokouksia. Alaryhmien käyttö parantaa jäsenten sitouttamista kokousten teemoihin.
* kokousten kestoa tulee pidentää kokopäiväisiksi (klo 10 - 15)

Päätös: Sihteeristö ottaa huomioon ehdotukset ja ideat toimintasuunnitelmassa ja sen toimeenpanossa.

1. **Maahanmuuttajien ohjauspalvelut**

Sari Haavisto TEM, TYO, KOTO-ryhmästä kertoi maahanmuuttajatilanteesta ja heidän ohjaustarpeistaan sekä ohjauspalveluista (liite 2).

Päätös: Merkittiin tiedoksi.

1. **ELO-ryhmän 2017 viestintäsuunnitelma**

Hillevi Lönn esitteli pöydälle jaetun viestintäsuunnitelman (liite 3), Viestintä tulee keskittymään ELO-ryhmän toimintasuunnitelman keskeisiin tavoitteisiin ja konkreettisiin toimenpiteisiin. Viestinnän pääväylä on uutiskirje Ajankohtaista elinikäisestä ohjauksesta, joka julkaistaan pedanetissä. Toinen numero on juuri ilmestynyt. Katsauksen teemat perustuvat osittain myös alueellisille ELO-ryhmille tehtyyn viestintäkyselyyn.

Viestintäsuunnitelma ja sen ajankohtaiskatsaukset saivat kiitosta ELO-ryhmältä.

Päätös: Viestintäsuunnitelma hyväksyttiin.

1. **Ohjausosaamistiimin toimintasuunnitelma**

Ari-Pekka Leminen ja Raimo Vuorinen kertoivat ohjausosaamisen toimintasuunnitemaan tehdyistä muutoksista mm. Michael Mäkelä lisätty ohjausosaamistiimin jäseneksi.

Keskustelussa pohdittiin tarvitaanko Suomeen yhteistä kehikkoa ohjausosaamisen määrittelyyn. Lisäksi mietittiin teemakoulutuksen ”Monialaiset palvelut kaiken ikäisille” erilaisia toteuttamisvaihtoehtoja, esim. webinaarin järjestämistä. Koulutustietoon liittyvät muutokset on tehty pedanettiin.

Päätös: Ohjausosaamistiimin toimintasuunnitelma hyväksyttiin (liite 4)

1. **Aikuisten uraohjauksen erikoistumiskoulutus: valmistelun tilanne**

Eric Carver kertoi aikuisten uraohjaajien erikoistumiskoulutuksen valmistelusta (liite 5). Koulutuksen tarpeellisuus nousi esille Uraseminaarissa 30.11.2016, jonka yhteydessä sovittiin yhteisen suunnittelun käynnistämisestä. TEM järjesti tammikuussa kokouksen, jossa keskusteltiin erikoistumiskoulutuksen kehittämisprosessista. Uusi kokous valmisteltavana TEM:ssä.

Päätös: ELO-ryhmä seuraa valmistelun etenemistä seuraavassa kokouksessaan.

1. **Muut asiat**

Suomen opinto-ohjaajat SOPO ry myönsi järjestön kunniajäsenyyden opetusneuvos Juhani Pirttiniemelle Opetushallituksesta  sekä koulutusasiantuntia Merja Lehmussaarelle SAK:sta vuoden 2017 valtakunnallisilla OPO-päivillä 3.2.2017.

Vuoden opinto-ohjaajaksi valittiin kasvatustieteen tohtori **Helena Kasurinen. Päivillä jaettiin** ensimmäistä kertaa opinto-ohjaajan Elämäntyö-palkinto sekä Vuoden ohjausalan gradu -kunniamaininta. Elämäntyö-palkinnon sai Hämeen ammattikorkeakoulun entinen yliopettaja **Seppo Seinä** ja ohjausalan gradu -kunniamaininnan Sanna Selkamo.

1. **Seuraavat kokoukset**

Päätettiin vuoden 2017 kokousajankohdat:

* 8.6. klo 13 – 16, OKM, nh Kalevala
* 14.9. klo 13 – 16, TEM
* alustavasti 5.12. klo 13 – 16, OKM

1. **Kokouksen päättäminen**

Puheenjohtaja Michael Mäkelä päätti kokouksen 14.51